Reusesoektog ná gestremde man verdwynShane Jordaan (30) is op 4 Junie die laaste keer by die Kairos tehuis vir getraumatiseerde persone in Rayton gesien (Foto: Verskaf) Die gemeenskap van Cullinan het Woensdag ’n groot soektog van stapel gestuur nadat ’n verstandelik gestremde man weke gelede soos ’n groot speld verdwyn het. Shane Jordaan (30) is op 4 Junie tussen 18:00 en 19:00 die laaste keer by die Kairos‑tehuis vir getraumatiseerde persone in Rayton gesien. Jordaan woon al die afgelope 11 jaar in dié tehuis. Hy het ’n grys sweetpak ten tyde van sy verdwyning aangehad. Konst. Connie Moganedi, woordvoerder van die Cullinan-polisie, sê Jordaan is die volgende dag by die polisie as vermis aangemeld en die polisie soek sedertdien onverpoos na hom. Volgens Karen Yssel, voorsitter van die gemeenskappolisiëringsforum (GPF) in Cullinan, is Jordaan se familie rasend van bekommernis. “Hy kan nie regtig praat nie en is afhanklik van sy medikasie. Hy dra ook doeke en benodig versorging,” sê Yssel. Die gemeenskap het op Jeugdag (16 Junie) ingespring en gehelp om na Jordaan te soek. Die gemeenskap het op Jeugdag (16 Junie) ingespring en gehelp om na Jordaan te soek [Foto: Verskaf] Die polisie het ook ŉ beroep op die publiek gedoen om te help om Jordaan op te spoor [Foto: Verskaf] “Helikopters, mikro-vliegtuie en selfs perde is ook tydens die soektog ingespan. Die soektog het helaas niks opgelewer nie,” vertel Yssel aan Maroela Media. Die polisie se honde-eenheid is ook tydens die soektog ingespan [Foto: Verskaf) Die polisie het ook ŉ beroep op die publiek gedoen om te help om Jordaan op te spoor. Enigiemand met meer inligting kan die Cullinan-polisie by 012 734 0751 of die speurdienste by 012 734 7200 skakel.